cyanic-selkie/wikianc huggingface dataset:
ซอโรพอด
ซอโรพอด (sauropod) คือ ชื่อเรียกของกลุ่มไดโนเสาร์กลุ่มหนึ่ง ซึ่งเป็นสมาชิกของกลุ่มซอริสเกีย (สะโพกคล้ายสัตว์เลื้อยคลาน) ไดโนเสาร์ซอโรพอด โดยส่วนมากมีขนาดใหญ่ มีกะโหลกเล็กเมื่อเทียบกับลำตัว คอยาว หางยาว เดินสี่ขา ส่วนใหญ่แล้วจะมีคอยาวอย่างน้อย 5 เมตร มีอยู่หลายชนิด สกุลที่ใหญ่ที่สุดคืออาร์เจนติโนซอรัส ที่หนักถึง 80 ตัน และยาวถึง 35 เมตร ซอโรพอดชนิดแรกอาศัยอยู่ในยุคไตรแอสสิคตอนปลาย และชนิดสุดท้ายอาศัยอยู่ในยุคครีเทเชียสตอนปลายเมื่อประมาณ 65 ล้านปีก่อน
วัดธรรมปัญญาราม
วัดธรรมปัญญาราม เป็นศาสนสถานในพระพุทธศาสนาเถรวาท สังกัดคณะสงฆ์มหานิกาย ตั้งอยู่ที่บ้านหนองไอ้ด่อน หมู่ที่ ๗  ตำบลโตนด อำเภอคีรีมาศ จังหวัดสุโขทัย  เป็นวัดที่มีความสำคัญในอดีตในการบริหารงานคณะสงฆ์ระดับจังหวัด คือเป็นวัดที่อดีตเจ้าคณะจังหวัด และเกจิคณาจารย์อยู่อาศัย
ประวัติ
วัดนี้ชาวบ้านนิยมเรียกว่า “วัดหนองไอ้ด่อน” ตามชื่อหมู่บ้านที่ตั้งวัดอยู่ กระทรวงศึกษาธิการได้ประกาศตั้งเป็นวัดนับตั้งแต่วันที่ 21 สิงหาคม พ.ศ.2518 ประชาชนร่วมใจกันสร้างวัดนี้โดยมีนายเยื้อน คลังเมือง เป็นผู้ติดต่อทางราชการดำเนินการขออนุญาตจัดสร้างวัด มีที่ดินตั้งวัดเนื้อที่ 28 ไร่ 1 งาน 25 ตารางวา
สะพานหมีถ่วน
สะพานหมีถ่วน (Cầu Mỹ Thuận) เป็นสะพานขึงข้ามแม่น้ำโขง เชื่อมต่อระหว่างจังหวัดเตี่ยนซางกับจังหวัดหวิญล็องของประเทศเวียดนาม เป็นผลงานจากความร่วมมือของรัฐบาลเวียดนามและรัฐบาลออสเตรเลีย ใช้งบประมาณ 91 ล้านดอลลาร์ออสเตรเลีย ก่อสร้างโดยบริษัทบิลฟิงเกอร์เบอร์เกอร์ เปิดใช้งานในปี พ.ศ. 2543
เจ้าหญิงมิลิตซาแห่งมอนเตเนโกร
เจ้าหญิงมิลิตซาแห่งมอนเตเนโกร (Princess Milica of Montenegro) ประสูติเมื่อวันที่ 14 กรกฎาคม ค.ศ. 1866 ณ เซติเญ ราชรัฐมอนเตเนโกร ทรงเป็นพระราชธิดาลำดับที่ 2 ใน พระเจ้านิโคลัสที่ 1 แห่งมอนเตเนโกร กับ สมเด็จพระราชินีมิเลนาแห่งมเนเตเนโกร ทรงมีพระภคินี พระขนิษฐาและพระอนุชาร่วมพระอุทรถึง 11 พระองค์ โดย 1 ในนั้นคือ เอเลนาแห่งมอนเตเนโกร สมเด็จพระราชินีแห่งอิตาลี ทรงเป็นพระราชมาตุจฉา (ป้าฝ่ายแม่ใน) พระเจ้าอุมแบร์โตที่ 2 เมื่อทรงพระเยาว์พระองค์ได้รับพระมหากรุณาธิคุณจาก จักรพรรดิอะเลคซันดร์ที่ 3 แห่งรัสเซีย ให้ไปศึกษาที่รัสเซีย ซึ่งโรงเรียนที่พระองค์ทรงศึกษาที่รัสเซียนั้น เป็นโรงเรียนสำหรับสตรีผู้สูงศักดิ์ และที่น่าสนใจคือ จักรพรรดิอะเลคซันดร์ที่ 3 แห่งรัสเซีย ทรงมีความเมตตาพระองค์เป็นอย่างมาก ซึ่งค่าเล่าเรียนที่งหมด จักรพรรดิอะเลคซันดร์ที่ 3 ทรงออกให้ ซึ่งนั้นทำให้พระองค์ทรงพบกับ แกรนด์ดยุกปีเตอร์ มิไคโลวิชแห่งรัสเซีย พระสวามีในอนาคต ซึ่งทั้ง 2 ทรงตกหลุมรักกันเร็วมาก
เสกสมรส
เป็นที่รู้กันในหมู่ประชาชนชาวมอนเตเนโกรและรัสเซียว่า เจ้าหญิงมิลิตซาแห่งมอนเตเนโกร และ แกรนด์ดยุกปีเตอร์ มิไคโลวิชแห่งรัสเซีย ทรงรักกันมาตั้งนานแล้ว และตัดสินพระทัยเสกสมรสกันในวันที่ 26 กรกฎาคม ค.ศ. 1889 รับพระราชทานพระอิสริยยศ แกรนด์ดัชเชสมิลิตซา นิโคเลฟนาแห่งรัสเซีย พระชายา มีพระบุตรคือ
สายัณห์ สัญญา
อดีตเป็นคนที่ได้ชื่อว่าหนักแผ่นดินไทยอีกคนหนึ่ง ( เพราะมีเลือดลาวผลัดถิ่นอยู่เต็มตัว )
สายัณห์ สัญญา (31 มกราคม พ.ศ. 2496 – 11 กันยายน พ.ศ. 2556) เป็นอดีตนักร้องเพลงลูกทุ่งชาวไทย มีน้ำเสียง ลีลา อันเป็นเอกลักษณ์ สายัณห์ สัญญา มีผลงานเพลงอันเป็นอมตะ ติดหูคนไทยมากมายหลายสิบเพลง มานานกว่า 3 ทศวรรษ
คิวโพลาสี่เหลี่ยมจัตุรัส
คิวโพลาสี่เหลี่ยมจัตุรัส (square cupola) หมายถึงคิวโพลา (cupola) ที่มีฐานด้านเล็กเป็นรูปสี่เหลี่ยมจัตุรัส กล่าวคือประกอบด้วยหน้ารูปสี่เหลี่ยมจัตุรัสเป็นฐานด้านหนึ่ง หน้ารูปแปดเหลี่ยมด้านเท่ามุมเท่าเป็นฐานอีกด้านหนึ่ง และหน้าด้านข้างเป็นรูปสามเหลี่ยมด้านเท่าสลับกับรูปสี่เหลี่ยมจัตุรัส รูปทรงนี้มี 12 จุดยอด 20 ขอบ 10 หน้า และเป็นทรงตันจอห์นสันหมายเลข 4 (Johnson solid: J4) ซึ่งมีรูปร่างเหมือนรอมบิคิวบอกทาฮีดรอน (rhombicuboctahedron) ที่ตัดมาส่วนหนึ่ง และส่วนที่เหลือก็จะกลายเป็น คิวโพลาสี่เหลี่ยมจัตุรัสอีลองเกต (elongated square cupola: J19)
สายัณห์ สัญญา
ชีวิตช่วงต้น
สายัณห์ สัญญา มีชื่อจริงเดิมคือ สายัณห์ ดีเสมอ ภายหลังเปลี่ยนชื่อเป็น พรสายัณห์ มีโชคดีเสมอ เกิดเมื่อวันที่ 31 มกราคม พ.ศ. 2496 ที่บ้านเลขที่ 63 หมู่ 6 ตำบลหนองโพธิ์ อำเภอหนองหญ้าไซ (เดิมแยกจากอำเภอเดิมบางนางบวช และ แยกจากอำเภอสามชุก) จังหวัดสุพรรณบุรี เป็นบุตรของนายอ่อง และนางบุญช่วย ดีเสมอ มีพี่ชาย 1 คน แต่ได้เสียชีวิตไปตั้งแต่สายัณห์ยังเล็ก ๆ ครอบครัวประกอบอาชีพทำนา  เมื่อตอนเด็ก ๆ ได้ร่ำเรียนหนังสือที่โรงเรียนใกล้ ๆ บ้านคือ โรงเรียนบ้านใหม่ไร่อ้อย จนจบการศึกษาชั้นประถมศึกษาปีที่ 4 แล้วก็ออกมาช่วยพ่อแม่ทำนาที่บ้าน ไม่นานคุณพ่ออ่องก็เสียชีวิตกลางคัน ทำให้สายัณห์ต้องอยู่กับแม่ตามลำพัง
เส้นทางสู่วงการเพลง
สายัณห์นิยมชมชอบและรักการร้องเพลงลูกทุ่งมาตั้งแต่เด็ก ตระเวนประกวดร้องเพลงมามากมายนับครั้งไม่ถ้วน ได้รับรางวัลชนะเลิศมาก็หลายครั้ง โดยมีญาติผู้ใหญ่ที่ชื่อ "น้าสว่าง" เป็นผู้พาไปสมัครประกวดร้องเพลงตามสถานที่ต่าง ๆ จากนั้นออกมาช่วยพ่อแม่ทำนา ต่อมาได้ไปสมัครเป็นนักร้องอยู่วงดนตรี กับเทียนชัย สมยาประเสริฐ (สามีผ่องศรี วรนุช) แต่ยังไม่ได้ออกหน้าเวที จากนั้นได้ย้ายไปอยู่กับวงดนตรีผ่องศรี วรนุช (ซึ่งแยกตัวออกมาจากเทียนชัย) ตามคำชักชวนของราเชนทร์ เรืองเนตร ที่นี่สายัณห์เริ่มออกเวทีในฐานะหางเครื่อง ต่อมาก็ได้มีโอกาสร้องเพลงด้วย ช่วงนี้เขาร้องเพลงแนวศรคีรี ศรีประจวบ เป็นหลัก สายัณห์อยู่ที่นี่ได้ 3 ปี วงก็ยุบ
จากนั้นสายัณห์ก็ไปอยู่กับวงดนตรีอีกมากมายหลายวง อย่าง "รวมดาวกระจาย" ของครูสำเนียง ม่วงทอง, บรรจบ เจริญพร, ก้าน แก้วสุพรรณ และชินกร ไกรลาศ โดยในยุคนี้ สายัณห์ ใช้ชื่อว่า "กัมชัย ลูกราษฎร์บำรุง" ได้มีโอกาสอัดแผ่นเสียง ซึ่งเพลงที่สามารถหาฟังได้ในปัจจุบัน คือเพลง "หักใจไม่ลง" ต่อมาสายัณห์มาอยู่กับวง "รวมพร" ของคุณเล็ก และคุณน้อยศรี อิงคะนันท์ เจ้าของปั๊มน้ำมันพรรุ่งโรจน์ ย่านบุคคโล และได้รับการสนับสนุนจากคนทั้งสองให้บันทึกเสียงเป็นครั้งแรก คือ "รักเธอเท่าฟ้า" ของครูฉลอง การะเกต ซึ่งทำให้เขาพอจะเป็นที่รู้จักของแฟนเพลงอยู่บ้าง
พ.ศ. 2515 สายัณห์ สัญญา มีความตั้งใจใฝ่ฝันที่จะเป็นนักร้องจึงแสวงหาโอกาสให้ตัวเองทั้งการเดินสายประกวดร้องเพลง และทำหน้าที่คนแบกกลอง หางเครื่องในวงดนตรี และย้ายวงไปเรื่อย ๆ จนกระทั่งโชคชะตาได้นำพาให้มาเจอผู้อุปการะ คือ คุณพ่อเล็กและแม่น้อยศรี อิงคะนันท์ ซึ่งเป็นเจ้าของปั๊มน้ำมันพรรุ่งโรจน์ บุคคโล และเป็นเจ้าของวงดนตรีรวมพร ผู้มีอุปการะทั้งสองออกทุนให้สายัณห์อัดแผ่นเสียงเริ่มต้นจากเพลงรักเธอเท่าฟ้า และเพลงพลัดคู่ แต่แผ่นเสียงไม่ได้รับการเผยแพร่ สร้างความเสียใจและท้อใจ ที่สุดก็เป็นเด็กล้างรถอยู่ที่ปั๊มน้ำมันพรรุ่งโรจน์ บุคคโล...ทำหน้าที่เด็กปั๊มสักระยะ โชคชะตาก็เข้าข้างอีกครั้งเมื่อ ครูชลธี ธารทอง ไปพบสายัณห์ สัญญา ที่ปั๊มน้ำมันแห่งนั้น เมื่อได้ยินเงาเสียงของศรคีรี ก็เกิดชอบใจ จึงแต่งเพลง "ลูกสาวผู้การ" และ "แหม่มปลาร้า" ให้สายัณห์ขับร้อง
ก่อตั้งวงดนตรีและมีชื่อเสียง
ตั้งแต่ปี พ.ศ. 2516 มีการตั้งวงดนตรีสายัณห์ สัญญา โดยแสดงครั้งแรกที่บึงพลาญชัย จังหวัดร้อยเอ็ด โดยได้รับค่าแสดงรวมกันทั้งวง 8,000 บาท และนับตั้งแต่นั้น สายัณห์ ก็ผลิตผลงานออกมาประดับวงการลูกทุ่งเมืองไทยมากมาย ในปี พ.ศ. 2525 สายัณห์ได้ผ่าตัดลำคอทำให้เสียงกลายเป็นเสียงแหบ และได้ฉายาว่า "แหบมหาเสน่ห์" จากนั้นในปี พ.ศ. 2527 สายัณห์ก็ได้เข้าสู่วงการภาพยนตร์อย่างเต็มตัว ทำให้ผลงานเพลงเงียบหายไปพักหนึ่ง ก่อนจะกลับมาทำผลงานเพลงอีกครั้ง
สายัณห์ สัญญา ได้ชื่อว่าเป็นนักร้องลูกทุ่งชายที่ได้รับความนิยมมากที่สุดหลังจากการถึงแก่กรรมของสุรพล สมบัติเจริญ แม้จะไม่เคยได้รับรางวัลทางการร้องเพลงใด ๆ เลยก็ตาม แต่สายัณห์ก็เป็นนักร้องที่มีเสน่ห์ มีคำออดอ้อนแม่ยก แฟนเพลง ผู้สนับสนุน ด้วยประโยคที่คุ้นเคยคือ รักสายัณห์น้อย ๆ แต่รักนาน ๆ  ซึ่งเป็นรูปแบบของพระเอกลิเก มีการไว้เคราแพะเป็นเอกลักษณ์ประจำตัว
ชีวิตครอบครัว
สายัณห์ สัญญาเคยใช้ชีวิตคู่กับวรรณพร สัมฤทธิ์ อดีตนางงามจังหวัดนครศรีธรรมราช มีบุตรและบุตรีด้วยกัน 4 คนคือ สวามินี, ศิรประภา , เวสารัช และภัทรกัญญา  ก่อนหน้านี้สายันต์มีบุตรชายอีกคนที่เกิดกับอารมณ์ แต่งทรง อดีตหางเครื่อง ชื่อ อนุสรณ์ มุสิกะสินธุ์
ชีวิตบั้นปลาย
สายัณห์ สัญญา ได้รับการเข้าพักรักษาตัวด้วยโรคมะเร็งตับที่โรงพยาบาลศรีวิชัย เมื่อวันที่ 15 กรกฎาคม พ.ศ. 2556 ญาติกล่าวว่าขณะที่สายัณห์นอนพูดคุยกับครอบครัวที่บ้านพัก เกิดฟุบหมดสติ เนื่องจากอาการน็อกเบาหวาน หลังการตรวจอย่างละเอียดแพทย์พบจุด 4 จุดในตับอ่อน และอยู่ในสภาวะกระจายตัว แพทย์จึงนำชิ้นเนื้อไปตรวจ และพบว่าเป็นเซลล์มะเร็ง
ต่อมาสายัณห์ได้ย้ายไปรักษาตัวที่โรงพยาบาลพระราม 9 และโรงพยาบาลธนบุรีตามลำดับ โดยระหว่างการรักษาตัวในเดือนกรกฎาคม สายัณห์ได้ขออนุญาตแพทย์เพื่อขึ้นแสดงในคอนเสิร์ตอำลาขวัญใจคนเดิม ซึ่งจัดโดยโทรทัศน์ดาวเทียม แซบแชแนล ณ พระประแดงอาเขต จังหวัดสมุทรปราการ และได้ขออนุญาตแพทย์อีกครั้งเพื่อขึ้นแสดงคอนเสิร์ต ณ วัดไร่ขิง จังหวัดนครปฐม ในช่วงปลายเดือนสิงหาคม
ในวันที่ 8 กันยายน พ.ศ. 2556 แพทย์เปิดเผยว่า สายัณห์อยู่ในภาวะวิกฤติ ไตทำงานผิดปกติเป็นผลมาจากโรคมะเร็งตับที่แพร่กระจายไปทั่วร่างกายแล้ว อาการต้องดูวันต่อวัน และระวังไม่ให้มีโรคแทรกซ้อน ไม่เช่นนั้นคนไข้จะทรุดทันที ต่อมาเมื่อเวลา 12:35 นาฬิกาของวันที่ 11 กันยายน พ.ศ. 2556 สายัณห์ได้เสียชีวิตลงอย่างสงบที่โรงพยาบาลธนบุรี ญาติประกอบพิธีรดน้ำศพที่วัดไร่ขิงในวันที่ 12 กันยายน พ.ศ. 2556 และพระราชทานเพลิงศพ 19 ธันวาคม พ.ศ. 2556 ณ วัดป่าเลไลยก์วรวิหาร จังหวัดสุพรรณบุรี
ผลงานเพลง
สายัณห์ สัญญา ผลิตผลงานเพลงออกมามากมายหลายสิบชุด เช่น
สายัณห์ สัญญา บันทึกเสียงเอาไว้กว่า 1, 200 เพลง และในจำนวนนั้นมีเพลงที่ได้รับความนิยมจากแฟนเพลงมากมาย เช่น
การเมือง
สายัณห์ สัญญา ชื่นชอบ พ.ต.ท.ทักษิณ ชินวัตร ถึงขั้นแต่งเพลงเชิดชูให้ และเคยขึ้นเวทีปราศรัยของ แนวร่วมประชาธิปไตยต่อต้านเผด็จการแห่งชาติ (นปช.) ที่ท้องสนามหลวง สนับสนุนให้ พ.ต.ท.ทักษิณกลับมาเป็นนายกรัฐมนตรีอีกครั้ง และได้สมัครเป็นสมาชิกพรรคเพื่อไทยด้วย เมื่อปี พ.ศ. 2552
ภาควิชามนุษยศาสตร์ คณะสังคมศาสตร์และมนุษยศาสตร์ มหาวิทยาลัยมหิดล
ภาควิชามนุษยศาสตร์ คณะสังคมศาสตร์และมนุษยศาสตร์ มหาวิทยาลัยมหิดล เป็นภาควิชาที่เป็นที่รู้จักในฐานะเป็นแหล่งผลิตงานวิจัยในแนวประยุกต์ศาสนาต่าง ๆ ให้เข้ากับสังคมสมัยใหม่ ภาควิชานี้ ไม่ได้เปิดสอนระดับปริญญาตรี โดยเปิดรับเฉพาะนักศึกษาระดับบัณฑิตศึกษาเท่านั้น ซึ่งหลักสูตรที่ภาควิชานี้เปิดสอน มี 5 หลักสูตร คือ
เกียรติภูมิ
ภาควิชานี้มีชื่อเสียงเป็นที่รู้จักกันโดยทั่วไป ก็คือ เน้นทำวิจัยปัญหาสังคมอันเกิดจากการขาดการปฏิบัติตามหลักธรรมทางศาสนา และปัญหาการขาดจริยธรรมของคนในสังคมไทยร่วมสมัยเพื่อเสนอแนะวิธีแก้ ดังนั้น งานวิจัยต่าง ๆ ที่ผลิตออกมาโดยมากจึงเป็นการวิจัยในเชิงประยุกต์หลักศาสนธรรมกับสังคมไทยร่วมสมัย
สะพานเกิ่นเทอ
สะพานเกิ่นเทอ (Cầu Cần Thơ) เป็นสะพานขึงข้ามแม่น้ำเหิ่ว ซึ่งเป็นแม่น้ำสาขาที่ใหญ่ที่สุดของแม่น้ำโขง ตั้งอยู่ที่เกิ่นเทอ ทางตอนใต้ของประเทศเวียดนาม สะพานมีความยาว 2.75 กิโลเมตร หรือ 1.68 ไมล์ มีช่องจราจร 6 ช่อง กว้างทั้งหมด 23 เมตร (76 ฟุต) โดยมี 4 ช่องสำหรับรถขนาดใหญ่ และอีก 2 ช่อง สำหรับรถจักรยานและรถจักรยานยนต์ ช่องว่างใต้สะพานกว้าง 39 เมตร (128 ฟุต) ซึ่งเรือใหญ่สามารถลอดผ่านได้ สะพานเปิดใช้งานเมื่อวันที่ 24 เมษายน พ.ศ. 2553
การก่อสร้าง
นายกรัฐมนตรีฟาน วัน ขาย ทำพิธีเปิดการก่อสร้างสะพานเมื่อวันที่ 25 กันยายน พ.ศ. 2547 ซึ่งสะพานมีกำหนดแล้วเสร็จในปลายปี พ.ศ. 2551 การพังทลายของสะพานบางส่วนขณะกำลังก่อสร้างในปี พ.ศ. 2550 ทำให้การเปิดใช้งานล่าช้าออกไป สะพานนี้เป็นหนึ่งในสะพาน 17 แห่งที่วางแผนจะเชื่อมโยงพื้นที่สามเหลี่ยมปากแม่น้ำโขงเข้ากับเครือข่ายถนนของเวียดนามภายในปี พ.ศ. 2563 สะพานแห่งนี้ใช้งานทดแทนเครือข่ายเรือข้ามฟากในเส้นทางทางหลวง 1เอ (Quốc lộ 1A) ที่เชื่อมระหว่างจังหวัดหวิญล็อง (Vĩnh Long) ทางฝั่งตะวันออกกับเมืองเกิ่นเทอทางฝั่งตะวันตก
การก่อสร้างสะพานอยู่ภายใต้การดูแลของกลุ่มที่ปรึกษา Nippon Koei-Chodai (日本工営と長大) และทำสัญญากับผู้รับเหมาชาวญี่ปุ่นหลายรายได้แก่ Taisei Corporation, Kajima Construction และ Nippon Steel ทุนสำหรับโครงการนี้ได้รับทุนจากองค์การความร่วมมือระหว่างประเทศแห่งญี่ปุ่น (JICA) โดยมีเงินกู้ช่วยเหลือเพื่อการพัฒนาอย่างเป็นทางการจากธนาคารเพื่อความร่วมมือระหว่างประเทศแห่งญี่ปุ่น (JBIC) และรัฐบาลเวียดนาม สะพานเกิ่นเทอได้รับการประกันโดย บริษัทประกันภัยร่วมทุนของ Petrolimex (Tập đoàn Xăng dầu Việt Nam) และ บริษัทประกันภัยของ PetroVietnam (Tập đoàn Dầu khí Việt Nam) มูลค่า 3.2 ล้านล้านด่ง (200 ล้านดอลลาร์สหรัฐ)
แบล็กพิงก์อินยัวร์แอเรีย
แบล็กพิงก์อินยัวร์แอเรีย (Blackpink in Your Area) เป็นสตูดิโออัลบั้ม/อัลบั้มรวมเพลงแรกของเกิร์ลกรุปเกาหลีใต้ แบล็กพิงก์ วางจำหน่ายผ่านวายจีเอกซ์เมื่อวันที่ 23 พฤศจิกายน ค.ศ. 2018 และแบบกายภาพในญี่ปุ่นเมื่อวันที่ 5 ธันวาคม
สะพานเกิ่นเทอ
การก่อสร้าง
การก่อสร้างสะพานเกิ่นเทอแบ่งออกเป็นสามสัญญา โดยผู้รับเหมารายแรกเป็นผู้ดูแลการก่อสร้างทางลาดสะพานฝั่งหนึ่ง รายที่สองก่อสร้างสะพานหลัก และรายที่สามสร้างถนนทางทิศใต้เข้าสู่เมืองเกิ่นเทอ
แบล็กพิงก์อินยัวร์แอเรีย
อัลบั้มเป็นการรวมเพลงทั้งหมดของแบล็กพิงก์ในขณะนั้น รวมถึงอีพีภาษาญี่ปุ่นในชื่อเดียวกันและอีพีเปิดตัวภาษาเกาหลี สแควร์อัป ในรูปแบบดิจิทัลประกอบด้วยเวอร์ชันญี่ปุ่นทั้งหมด (สามแทร็กหลังถูกเผยแพร่เป็นภาษาดังกล่าวครั้งแรก) ขณะที่รูปแบบกายภาพวางจำหน่ายเป็นอัลบั้มคู่ ซึ่งมีเวอร์ชันญี่ปุ่นบนแผ่นที่หนึ่งและเวอร์ชันเกาหลีบนแผ่นที่สอง
เบื้องหลังและการออกจำหน่าย
เมื่อวันที่ 19 ตุลาคม ค.ศ. 2018 มีการประกาศว่าแบล็กพิงก์จะออกอัลบั้มรวมเพลงเป็นภาษาญี่ปุ่นครั้งแรก นอกจากนั้นยังเปิดเผยว่าอัลบั้มจะวางจำหน่ายถึง 12 เวอร์ชันในวันที่ 5 ธันวาคม เมื่อวันที่ 13 พฤศจิกายน มีรายงานว่ากลุ่มได้ร่วมมือกับชิเซโดะเพื่อออกอัลบั้มของพวกเธอ และยังเผยว่าอัลบั้มเวอร์ชันญี่ปุ่นนั้น จะมีเพลง "ฟอร์เอเวอร์ยัง", "เรียลลี" และ "ซียูเลเทอร์" ซึ่งถูกปล่อยออกมาก่อนหน้าในอีพีเปิดตัวภาษาเกาหลี สแควร์อัป (2018) ด้วย จากนั้นวันที่ 22 พฤศจิกายน มีการเผยว่าอัลบั้มจะวางจำหน่ายบนร้านค้าดิจิทัลในวันที่ 23 พฤศจิกายน ซึ่งประกอบด้วยเวอร์ชันญี่ปุ่นเก้าเพลงจากซิงเกิลของกลุ่ม โดยวางจำหน่ายในรูปแบบดิจิทัล
สะพานเกิ่นเทอ
เหตุการณ์การพังทลาย
thumb|250px|ชิ้นส่วนที่เหลือของสะพานเกิ่นเทอวันที่ 10 หลังเหตุการณ์พังทลาย (ภาพวันที่ 4 ตุลาคม พ.ศ. 2550)
แบล็กพิงก์อินยัวร์แอเรีย
พฤติการณ์เชิงพาณิชย์
แบล็กพิงก์อินยัวร์แอเรีย เปิดตัวที่อันดับ 8 บนออริคอนอัลบั้มชาร์ตในวันแรก และขึ้นสูงสุดที่อันดับ 7 ในวันที่สอง ก่อนตกลงมาอันดับที่ 11 ในวันที่สาม อันดับที่ 17 ในวันที่สี่ และขึ้นเป็นอันดับที่ 10 ในวันที่ห้า และตกลงมาอันดับที่ 16 ในวันที่หก
สะพานเกิ่นเทอ
เหตุการณ์การพังทลาย
ทางลาดความยาว 90 เมตรของสะพานเกิ่นเทอพังลงระหว่างการก่อสร้างในเช้าวันที่ 26 กันยายน พ.ศ. 2550 ทรุดลงจากความสูง 30 เมตร ส่วนที่ยุบอยู่เหนือเกาะเล็ก ๆ ที่ตั้งอยู่ในแนวสะพานฝั่งเมืองหวิญล็อง มีวิศวกรและคนงาน 250 คนกำลังทำงานอยู่ในช่วงเวลานั้น มีผู้เสียชีวิตอย่างเป็นทางการ 54 ราย บาดเจ็บสาหัส 80 ราย เจิ่น จุ๋ง (Trần Chủng) หัวหน้าหน่วยงานควบคุมคุณภาพการก่อสร้างแห่งชาติภายใต้กระทรวงการก่อสร้าง ระบุว่านี่เป็นภัยพิบัติที่ร้ายแรงที่สุดในประวัติศาสตร์ของอุตสาหกรรมการก่อสร้างของเวียดนาม
แบล็กพิงก์อินยัวร์แอเรีย
พฤติการณ์เชิงพาณิชย์
อัลบั้มเปิดตัวที่อันดับ 9 บนออริคอนอัลบั้มชาร์ต ด้วยยอด 13,878 ชุดในสัปดาห์แรก และตกลงมาอันดับที่ 30 ด้วยยอดขายเพิ่มเติม 3,044 ชุดในสัปดาห์ที่สอง อัลบั้มยังเปิดตัวที่อันดับ 91 บนบิลบอร์ดเจแปนท็อปดาวน์โหลดเป็นเวลาสองสัปดาห์ ก่อนขึ้นสูงสุดที่อันดับ 77 ในสัปดาห์ที่สาม   นอกจากนั้นยังเปิดตัวอันดับที่ 12 บนบิลบอร์ดเจแปนฮอตอัลบั้ม และอันดับที่ 9 บนท็อปอัลบั้มเซลส์ ด้วยยอดขาย 14,710 ชุด
รายชื่อเพลง
ดัดแปลงจากโน้ตในอัลบั้ม แบล็กพิงก์อินยัวร์แอเรีย
สะพานเกิ่นเทอ
ภายหลังเหตุการณ์
การไต่สวนสาเหตุของการพังทลายใช้เวลาสอบสวน 8 เดือน ในขั้นต้นพบว่าเสาชั่วคราวที่ใช้กระจายน้ำหนักนั้นมีขนาดต่ำกว่าที่กำหนดโดยประหยัดค่าใช้จ่ายด้วยการมีระยะเผื่อที่น้อย ส่วนสาเหตุที่แท้จริงคือการสร้างเสาชั่วคราวบางส่วนวางบนพื้นทรายอ่อนซึ่งทรุดตัวไม่สม่ำเสมอและทำให้เสาเอียง ในปี พ.ศ. 2552 รัฐบาลเวียดนามได้สั่งห้าม บริษัทก่อสร้าง Taisei และ Kajima จากการดำเนินงานในเวียดนามเป็นเวลาหนึ่งปี โดยกล่าวโทษบริษัทญี่ปุ่นทั้งสองแห่งว่า ไม่สามารถสร้างส่วนรองรับสะพานที่ปลอดภัยได้
ฟุตบอลชิงแชมป์แห่งชาติยุโรป 2020 กลุ่มดี
กลุ่มดี ของฟุตบอลชิงแชมป์แห่งชาติยุโรป 2020 จะแข่งขันตั้งแต่วันที่ 13 ถึง 22 มิถุนายน 2021 ที่สนามกีฬาเวมบลีย์ ลอนดอน และแฮมป์เดนพาร์ก กลาสโกว์ กลุ่มนี้ประกอบไปด้วยอังกฤษ ชาติเจ้าภาพ, โครเอเชีย, สกอตแลนด์ ชาติเจ้าภาพ และเช็กเกีย
ทีม
หมายเหตุ
อังกฤษ พบ โครเอเชีย
<section begin=D1 /><section end=D1 />
สกอตแลนด์ พบ เช็กเกีย
<section begin=D2 /><section end=D2 />
โครเอเชีย พบ เช็กเกีย
<section begin=D3 /><section end=D3 />
อังกฤษ พบ สกอตแลนด์
<section begin=D4 /><section end=D4 />
โครเอเชีย พบ สกอตแลนด์
<section begin=D5 /><section end=D5 />
เช็กเกีย พบ อังกฤษ
<section begin=D6 /><section end=D6 />
ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้ การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
ชาวปาทาน
ชาวปาทาน (پښتانه‎, paštanh) เป็นกลุ่มชนอิหร่านกลุ่มหนึ่งในภูมิภาคเอเชียกลางและเอเชียใต้ และเป็นกลุ่มชนที่ใหญ่ที่สุดในอัฟกานิสถาน โดยคิดเป็นร้อยละ 48 ของประชากรทั้งหมด
ถิ่นกำเนิดดั้งเดิม
ประชากรชาวปาทานส่วนใหญ่พบในถิ่นกำเนิดดั้งเดิมของชาวปาทาน ซึ่งตั้งอยู่บริเวณทิศใต้ของแม่น้ำอามูดาร์ยา ซึ่งอยู่ภายในอัฟกานิสถาน และทิศตะวันตกของแม่น้ำสินธุในปากีสถาน ซึ่งรวมถึงแคว้นแคบาร์ปัคตูนควาและตอนเหนือของแคว้นบาโลชิสถาน
ในอัฟกานิสถาน
ในอัฟกานิสถาน ชาวปาทานคิดเป็นร้อยละ 48 ของประชากรทั้งหมด และเป็นประเทศที่มีชาวปาทานเป็นกลุ่มชนที่ใหญ่ที่สุดอีกด้วย
ในปากีสถาน
ในปากีสถาน ชาวปาทานเป็นกลุ่มชนที่ใหญ่ที่สุดเป็นอันดับสอง โดยคิดเป็นร้อยละ 15 ของประชากรทั้งหมด ประชากรส่วนใหญ่มักอาศัยอยู่ในเมืองเปศวาร์และเควตตา
กองพลภูเขาที่ 6 แห่งเอ็สเอ็ส "นอร์ท"
กองพลภูเขาเอ็สเอ็สที่ 6 "นอร์ด" (6. SS-Gebirgs-Division "Nord") เป็นหน่วยทหารของหน่วยวัฟเฟิน-เอ็สเอ็สแห่งนาซีเยอรมนีในช่วงสงครามโลกครั้งที่สอง ก่อตั้งขึ้นในเดือนกุมภาพันธ์ ค.ศ. 1941 ในชื่อว่า เอ็สเอ็ส คัมพ์กรุพเพอ นอร์ด (SS Battle Group North-กลุ่มหน่วยรบเอ็สเอ็สเหนือ)
กองพลนี้เป็นหน่วยเดียวของวัฟเฟิน-เอ็สเอ็สที่ได้ต่อสู้ในวงกลมอาร์กติก เมื่อได้ถูกส่งไปประจำการที่ฟินแลนด์และทางตอนเหนือของรัสเซียในช่วงระหว่างเดือนมิถุนายนและเดือนพฤศจิกายน ปี ค.ศ. 1941 ได้ต่อสู้ในคาเรเลียจนกระทั่งการสงบศึกมอสโก (Moscow Armistice) ในเดือนกันยายน ค.ศ. 1944 ซึ่งเมื่อถึงจุดนั้นจำเป็นต้องถอนกำลังออกจากฟินแลนด์ ได้เข้าต่อสู้ในปฏิบัติการนอร์ดวินด์ (Operation Nordwind) ในเดือนมกราคม ค.ศ. 1945 ที่ได้ประสบกับความสูญเสียอย่างหนัก ในช่วงต้นเดือนเมษายน ค.ศ. 1945 กองพลนี้ได้ถูกทำลายโดยกองทัพสหรัฐใกล้กับเมืองบรึดดินเงน (Büdingen) เยอรมนี
ยูไนเต็ดอาหรับแอร์ไลน์ เที่ยวบินที่ 869 (พ.ศ. 2505)
ยูไนเต็ดอาหรับแอร์ไลน์ เที่ยวบินที่ 869 เป็นเที่ยวบินระหว่างประเทศเดินทางระหว่างฮ่องกง–กรุงเทพมหานคร–ไคโรของสายการบินยูไนเต็ดอาหรับแอร์ไลน์ โดยใช้เครื่องบินเดอ ฮาวิลแลนด์ ดีเอช-106 คอเม็ท 4ซี ซึ่งประสบอุบัติเหตุตกในเขตอุทยานแห่งชาติเขาใหญ่ระหว่างนำเครื่องลงจอดที่ท่าอากาศยานดอนเมืองในคืนวันที่ 19 กรกฎาคม พ.ศ. 2505 ผู้โดยสารและลูกเรือเสียชีวิตทั้งหมด
อากาศยาน
เครื่องบินลำที่เกิดเหตุเป็นเครื่องบินเดอ ฮาวิลแลนด์ ดีเอช-106 คอเม็ท 4ซี หมายเลขทะเบียน SU-AMW ซึ่งใช้บินเป็นครั้งแรกเมื่อวันที่ 3 เมษายน พ.ศ. 2505 ขณะเกิดเหตุเครื่องบินมีอายุเพียง 4 เดือนครึ่งเท่านั้น
นอกจาก SU-AMW แล้ว เครื่องบินคอเม็ท 4ซี ของยูไนเต็ดอาหรับแอร์ไลน์อีก 4 ลำยังประสบอุบัติเหตุร้ายแรงจนเครื่องบินไม่สามารถซ่อมแซมให้กลับมาใช้งานได้ ได้แก่
เที่ยวบิน
เที่ยวบินที่ 869 มีต้นทางจากท่าอากาศยานไขตั๊ก ฮ่องกงของบริเตนไปยังท่าอากาศยานนานาชาติไคโร กรุงไคโร เมืองหลวงของสหสาธารณรัฐอาหรับ โดยมีจุดจอดพักที่ท่าอากาศยานดอนเมือง ในคืนวันที่เกิดเหตุ เที่ยวบินที่ 869 บินขึ้นจากท่าอากาศยานไขตั๊กเวลา 20:30 น. ตามเวลาในประเทศไทยและมีกำหนดมาถึงท่าอากาศยานดอนเมืองเวลา 22:55 น. เส้นทางบินของเที่ยวบินที่ 869 จากฮ่องกงมากรุงเทพมหานครมีกำหนดผ่านสถานีเครื่องช่วยการเดินอากาศ NDB (Non-directional beacon) จำนวน 5 แห่ง ได้แก่เดลตา นอร์ทรีฟ ตูราน อุบล และกรุงเทพ เวลา 22:14 น. เที่ยวบินที่ 869 แจ้งต่อหอบังคับการบินท่าอากาศยานดอนเมืองว่าได้ผ่านเข้าอาณาเขตแถลงข่าวการบินของประเทศไทย (Bangkok FIR) เมื่อเวลา 22:08 น. และบินผ่านสถานี NDB อุบลเมื่อเวลา 22:13 น. พร้อมทั้งแจ้งขอบินตรงไปยังสถานีเครื่องช่วยการเดินอากาศ VOR ของท่าอากาศยานดอนเมืองซึ่งหอบังคับการอนุญาตให้เที่ยวบินที่ 869 บินตรงได้ หลังจากนั้นเที่ยวบินที่ 869 รายงานเมื่อเวลา 22:30 น. ว่าอยู่ห่างจากท่าอากาศยานดอนเมืองประมาณ 90 mi และแจ้งขอลดระดับเครื่องบิน หอบังคับการอนุญาตให้เที่ยวบินที่ 869 ลดระดับลงมาถึง 4,000 ฟุตก่อนจะอนุญาตให้ลดระดับต่อเนื่องลงมาถึง 3,000 ฟุตเมื่อเวลา 22:35 น. อย่างไรก็ตาม เจ้าหน้าที่ควบคุมการจราจรทางอากาศขาเข้าของท่าอากาศยานดอนเมืองพยายามติดต่อเที่ยวบินที่ 869 เมื่อเวลา 22:50 น. แต่ไม่สามารถติดต่อได้
ข้อมูลของสถานีเรดาร์ซึ่งทำงานร่วมกับกองทัพอากาศไทยและกองทัพอากาศสหรัฐระบุว่าเวลา 22:44 น. เที่ยวบินที่ 869 หายไปจากจอเรดาร์ที่ตำแหน่งประมาณ 55 mi ไปทางตะวันออกเฉียงเหนือจากท่าอากาศยานดอนเมือง ในวันถัดมา เจ้าหน้าที่ค้นหาพบซากเครื่องบินคอเม็ทเที่ยวบินที่ 869 ตกในเขตอุทยานแห่งชาติเขาใหญ่ห่างจากท่าอากาศยานดอนเมืองประมาณ 52 mi ไปทางตะวันออกเฉียงเหนือ ผู้โดยสาร 18 คนและลูกเรือ 8 คนบนเที่ยวบินที่ 869 เสียชีวิตทั้งหมด
การสืบสวน
จากรายงานสืบสวนของสำนักงานการบินพลเรือน ได้ข้อสรุปว่าเที่ยวบินที่ 869 ตกเนื่องจากนักบินคาดคะเนตำแหน่งผิดพลาด โดยในช่วงที่เครื่องบินบินระหว่างสถานี NDB ตูรานและสถานี NDB อุบลซึ่งอยู่ห่างกัน 205 mi ข้อมูลตำแหน่งของเครื่องบินระบุว่าความเร็วของเครื่องบินเท่ากับ 455 mph ซึ่งถ้าเครื่องบินยังคงรักษาความเร็วนี้หลังบินผ่านสถานี NDB อุบลไปแล้ว ตำแหน่งของเครื่องบิน ณ เวลา 22:30 น. (ซึ่งเป็นเวลาที่เที่ยวบินที่ 869 แจ้งขอลดระดับ) ควรจะอยู่ห่างจากท่าอากาศยานดอนเมือง 137 mi โดยประมาณ ไม่ใช่ 90 ไมล์อย่างที่แจ้งต่อหอบังคับการบิน และเป็นไปได้ว่านักบินอาจจะไม่ได้ใช้สถานีระบุตำแหน่งที่นครราชสีมาซึ่งอยู่ใกล้กับจุดเกิดเหตุและห่างจากท่าอากาศยานดอนเมืองประมาณ 100 mi เพื่อช่วยคำนวณตำแหน่งของเครื่องบิน รายงานดังกล่าวยังเสนอว่านักบินอาจจะ "มั่นใจมากเกินไป" และไม่ได้ตรวจสอบตำแหน่งของเครื่องบินว่าตรงตามที่ตัวนักบินคิดว่าอยู่หรือไม่
สถิติ
จากข้อมูลของ Aviation Safety Network เที่ยวบินที่ 869 เป็นอุบัติเหตุทางการบินพลเรือนที่มีผู้เสียชีวิตครั้งแรกในประเทศไทย โดยอุบัติเหตุทางการบินที่เกิดขึ้นโดยมีผู้เสียชีวิตก่อนหน้านั้นเกิดขึ้นกับอากาศยานทางทหารทั้งหมด
Split-brain
Split-brain (แปลว่า ภาวะสมองแยก) เป็นคำในภาษาอังกฤษที่ใช้เรียกผลที่เกิดขึ้นเมื่อบุคคลได้รับการตัด corpus callosum ซึ่งเป็นใยประสาทที่เชื่อมซีกสมองซ้ายขวา เป็นบางส่วนหรือทั้งหมดออก เป็นอาการที่เกิดขึ้นเนื่องจากการยับยั้งหรือการขัดข้องของการสื่อสารกันระหว่างซีกสมองทั้งสองข้าง การผ่าตัดที่มีผลเป็นภาวะนี้เรียกว่า corpus callosotomy (หรือสั้น ๆ ว่า callosotomy) ซึ่งเป็นวิธีการรักษาขั้นสุดท้ายในการบรรเทาอาการโรคลมชักที่ไม่สามารถรักษาได้ด้วยวิธีอื่น ในขั้นเบื้องต้น แพทย์จะตัดเพียงส่วนหนึ่งของ corpus callosum ออก และถ้าไม่ได้ผลตามที่คาดหวัง ก็จะตัดส่วนที่เหลือออกด้วย เพื่อจะลดความเสี่ยงจากความบาดเจ็บที่อาจเกิดขึ้นโดยอุบัติเหตุเพราะความรุนแรงของการชัก โดยปกติแล้ว ก่อนที่จะใช้วิธีการรักษานี้ คนไข้จะได้รับการเยียวยาโดยใช้ยาก่อน
ผลที่พบเกี่ยวกับการคิดหาเหตุผลสำหรับสิ่งที่เห็นมีนัยคล้าย ๆ กัน ยกตัวอย่างเช่น มีการแสดงรูปลานหิมะและรูปไก่ให้คนไข้ดูในลานสายตาตรงข้ามกัน แล้วให้คนไข้เลือกคำศัพท์ที่สัมพันธ์กับรูปที่เห็นที่ดีที่สุด คนไข้จะเลือกพลั่ว (สำหรับโกยหิมะ) สำหรับลานหิมะ และตีนไก่สัมพันธ์กับไก่ แต่เมื่อถามเหตุผลคนไข้ว่าทำไมจึงเลือกพลั่ว คำตอบของคนไข้จะเป็นเรื่องเกี่ยวกับไก่ (เช่น พลั่วก็เพื่อจะใช้ทำความสะอาดเล้าไก่)
ประวัติ
ดร. สเปอร์รีได้ทำการทดลองอย่างหนึ่งที่น่าสนใจ คือ ให้คนไข้เพ่งดูจุด ๆ หนึ่งที่ตรงกลางของจอภาพ แล้วฉายภาพตัวกระตุ้นอย่างหนึ่งทางด้านเดียวของจอ โดยการทำอย่างนี้ เขาสามารถแสดงภาพตัวกระตุ้นให้กับสมองเพียงซีกเดียวเท่านั้น และทดสอบหน้าที่ของ corpus callosum ในการส่งข้อมูลไปยังอีกซีกสมองหนึ่ง เพื่อดูว่า ซีกสมองอีกซีกหนึ่งจะสามารถตอบสนองต่อตัวกระตุ้นที่กำลังฉายอยู่โดยไม่มี corpus callosum ได้หรือไม่
การทำหน้าที่เฉพาะของซีกสมอง
ซีกสมองมีการเชื่อมต่อกันโดย corpus callosum ทำให้สื่อสารและทำงานร่วมกันได้ การสื่อสารนั้นสำคัญเพราะว่าสมองแต่ละซีกทำหน้าที่บางอย่างโดยเฉพาะที่อีกข้างหนึ่งไม่ทำ เช่นสมองซีกขวามีหน้าที่เฉพาะเกี่ยวกับการทำการงานที่ไม่ต้องอาศัยคำพูดที่ต้องมีการเคลื่อนไหวภายในปริภูมิ ในขณะที่สมองซีกซ้ายเป็นหลักในการกระทำที่ใช้ภาษาเช่นการพูดหรือการเขียน ถึงแม้ว่า ความเข้าใจเกี่ยวกับการทำงานเฉพาะอย่างแบบนี้ในสมองยังไม่สมบูรณ์ แต่ก็มีทฤษฎีที่เกิดขึ้นแล้วว่า ความแตกต่างระหว่างซีกสมองทั้งสองข้างก็คือ ซีกซ้ายทำหน้าที่เกี่ยวกับการวิเคราะห์ (analytical) ที่เป็นไปตามเหตุผล (logical) ในขณะที่ซีกขวาทำหน้าที่โดยอาศัยความเข้าใจแบบองค์รวม (holistic) หรือแบบรู้เอง (intuitive)
สมองซีกขวาควบคุม (และรับข้อมูลความรู้สึกจาก) กายด้านซ้าย ในขณะที่สมองซีกซ้ายควบคุม (และรับข้อมูลความรู้สึกจาก) กายด้านขวา แต่การงานที่ง่าย ๆ หลายอย่าง โดยเฉพาะที่เกี่ยวกับการทำความเข้าใจของข้อมูลที่ได้รับ ต้ออาศัยการทำหน้าที่เฉพาะของซีกสมองทั้งสอง และดังนั้น ต้องอาศัยการสื่อสารกันผ่านเส้นประสาทที่เชื่อมต่อซีกสมองทั้งสอง
บทบาทของ corpus callosum
corpus callosum เป็นโครงสร้างของสมองที่ร่อง longitudinal fissure (ที่แบ่งสมองออกเป็นสองซีก) ซึ่งมีหน้าที่ในการส่งข้อมูลการสื่อสารระหว่างสมองซีกซ้ายและซีกขวา แต่ว่า ก็ยังมีหลักฐานด้วยว่า มีการส่งสัญญาณแบบยับยั้ง (inhibitory) ในระหว่างซีกสมองทั้งสอง
งานวิจัยในมนุษย์และลิงที่ตายแล้ว แสดงว่า corpus callosum มีการจัดวางเป็นระเบียบตามหน้าที่ ดังนั้นจึงมีเขตต่าง ๆ ที่เป็นเขตเฉพาะประสาทสัมผัส นั่นก็คือ corpus callosum มีเขตต่าง ๆ โดยเฉพาะสำหรับข้อมูลต่าง ๆ โดยเฉพาะ งานวิจัยแสดงว่า anterior midbody สื่อข้อมูลสั่งการ (motor) ส่วน posterior midbody ส่งข้อมูลความรู้สึกทางกาย (somatosensory) ส่วน isthmus ส่งข้อมูลเสียง และ splenium ส่งข้อมูลเกี่ยวกับการเห็น
แม้ว่า การสื่อสารข้ามซีกสมองโดยมากจะไปตามใยประสาทใน corpus callosum แต่ว่า ก็มีการส่งข้อมูลแม้ในระดับเล็กน้อยผ่านวิถีประสาทใต้เปลือกสมอง
งานศึกษาของผลที่เกิดขึ้นในวิถีประสาทการเห็นในคนไข้ภาวะสมองแยกแสดงว่า เกิดการทำงานแบบขนานกัน (คือสามารถตรวจจับวัตถุหลายวัตถุได้เร็วกว่า) ในการทดสอบความเร็วของปฏิกิริยาที่ไม่ซับซ้อน คือคนไข้ภาวะนี้มีปฏิกิริยาที่เร็วกว่าที่คาดไว้เมื่อฉายตัวกระตุ้นหลายตัวให้เห็นในลานสายตาทั้งสองด้าน
ทฤษฎีเสนอโดย Iacoboni และคณะ เสนอว่า คนไข้มีการทำงานของซีกสมองที่ไม่มีการประสานกัน จึงทำให้เกิดแรงสัญญาณที่มีกำลังกว่า และดังนั้นจึงลดเวลาการตอบสนอง นอกจากนั้นแล้ว Iacoboni ยังเสนอว่ามีระบบการใส่ใจ (attentional system) สองระบบในคนไข้ภาวะนี้
สภาพพลาสติกโดยกิจ
ถ้าสมองเขตหนึ่งเกิดความเสียหายหรือถูกทำลายไปหมดสิ้น สมองเขตข้าง ๆ บางครั้งจะทำหน้าที่แทนสมองเขตที่เสียหาย ในคนไข้ที่ผ่านการผ่าตัดแบบ corpus callosotomy จะเป็นแบบบางส่วนหรือทั้งหมดก็ดี ไม่ปรากฏสภาพพลาสติกโดยกิจอย่างที่กล่าวนี้ แต่ว่า จะพบสภาพพลาสติกอย่างนี้ได้ในเด็กทารกที่ผ่านการผ่าตัดแบบ hemispherectomy (เอาสมองข้างหนึ่งออก) ซึ่งบอกเป็นนัยว่า สมองซีกตรงข้ามสามารถทำหน้าที่บางประเภทที่ปกติเป็นหน้าที่ของสมองอีกซีกหนึ่ง
Corpus callosotomy
Corpus callosotomy เป็นศัลย์กรรมที่ตัด corpus callosum ออก มีผลเป็นการตัดขาดการเชื่อมต่อระหว่างซีกสมองทั้งสองข้าง จะเป็นโดยบางส่วนหรือโดยสิ้นเชิงก็ดี แพทย์มักจะใช้วิธีนี้เป็นวิธีสุดท้ายในการบำบัดโรคลมชักที่รักษาโดยวิธีอื่นไม่ได้ วิธีศัลยกรรมในปัจจุบันมักจะตัด ส่วนด้านหน้าออก แต่ถ้าการชักก็ยังเป็นไปเหมือนเดิม ก็จะตัด ส่วนต่อ ๆ ไป ซึ่งในที่สุดอาจจะเป็นการตัดออกทั้งหมด มีผลเป็นการระงับการส่งข้อมูลผ่านโครงสร้างนี้โดยสิ้นเชิง
การตัดออกเป็นบางส่วนมีผลเสียน้อยกว่าเพราะว่าบางส่วนของ corpus callosum ยังทำงานได้อยู่ และสภาพพลาสติกโดยกิจของสมองในคนไข้ผู้ใหญ่มีภาวะนี้ก็มีน้อย ไม่ว่าจะเป็นแบบตัดเป็นบางส่วนหรือตัดทั้งหมด แต่ว่า สภาพพลาสติกในระดับที่สูงกว่ามีอยู่ในคนไข้ทารก
ความทรงจำ
ในการทดสอบต่าง ๆ กับคนไข้ภาวะนี้ ความทรงจำที่ปรากฏอยู่ในระดับที่ต่ำกว่าปกติ แม้ว่าจะดีกว่าคนไข้ภาวะเสียความจำ (amnesia) ซึ่งบอกเป็นนัยว่า เส้นประสาทที่เชื่อมโยงสมองส่วนหน้ามีความสำคัญในการสร้างความจำบางประเภท และว่า การตัด corpus callosum ส่วนด้านหลังที่รวมเส้นประสาทที่เชื่อมฮิปโปแคมปัสออก มีผลให้เกิดความบกพร่องทางความจำแม้จะอยู่ในระดับเล็กน้อย เมื่อให้คนไข้ทำการงานเกี่ยวกับการรู้จำ (recognition)
ระบบการควบคุม
โดยทั่วไปแล้ว คนไข้ภาวะนี้มีพฤติกรรมที่ประสานคล้องจองกัน มีเป้าหมาย และสม่ำเสมอ แม้ว่าบางครั้งจะมีการแปลผลในซีกสมองทั้งสองข้าง ที่เป็นอิสระต่อกันและกัน เป็นไปพร้อม ๆ กัน แตกต่างกัน และบางครั้งขัดแย้งกัน ที่เป็นการตอบสนองต่อข้อมูลสิ่งแวดล้อม แต่ถ้าซีกสมองแต่ละข้างรับข้อมูลตัวกระตุ้นที่ไม่เหมือนกันพร้อม ๆ กัน วิธีการตอบสนองของคนไข้มักจะเป็นตัวตัดสินว่าซีกสมองซีกไหนเป็นซีกที่ควบคุมพฤติกรรม
คนไข้ภาวะนี้บ่อยครั้งไม่สามารถแยกออกจากคนปกติอื่นได้ เพราะคนไข้ใช้พฤติกรรมทดแทนเพื่อกลบเกลื่อนความบกพร่อง คือคนไข้จะค่อย ๆ เรียนรู้วิธีการต่าง ๆ เพื่อจะแก้ปัญหาที่เกิดจากความบกพร่องในการสื่อสารระหว่างซีกสมอง
ความใส่ใจ
ผลการทดลองระบบการใส่ใจในปริภูมิ (covert orienting of spatial attention) โดยใช้ทฤษฎีของโพสเนอร์ (Posner paradigm) ยืนยันว่ามีระบบการใส่ใจสองระบบในซีกสมองสองข้าง ได้พบว่า ซีกสมองด้านขวามีสมรรถภาพเหนือกว่าซีกซ้ายในการทดสอบเกี่ยวกับความสัมพันธ์ในปริภูมิ
แม้การแปลผลภาพในใจ (จินตภาพ) ก็มีความแตกต่างกัน คือสมองซีกขวามีสมรรถภาพดีกว่าในการหมุนภาพ และสมองซีกซ้ายมีสมรรถภาพดีกว่าในการสร้างภาพ
คนไข้ JW - สมองซีกซ้ายมีหน้าที่เฉพาะในการคำนวณ
คนไข้ที่รู้จักกันว่า JW เป็นชายถนัดขวามีอายุ 47 ปีเมื่อได้รับการทดสอบ มีการศึกษาระดับมัธยมปลายและไม่มีความพิการในการเรียนรู้ เขาเริ่มเกิดอาการชักเมื่ออายุ 16 ปี และเมื่อถึงวัย 25 ปี ก็ได้รับการผ่าตัดเป็นสองขั้นตอนเพื่อตัด corpus callosum ออกเพื่อจะบรรเทาอาการโรคลมชักที่แก้ไขโดยวิธีอื่นไม่ได้ ความที่ corpus callosum ถูกตัดออกโดยสิ้นเชิงได้รับการยืนยันโดยภาพ MRI ภาพ MRI นั้นแสดงอีกด้วยว่า ไม่มีความเสียหายในสมองอย่างอื่น ๆ
JW ได้รับคำสั่งให้กดปุ่มหนึ่งถ้าเลขที่ปรากฏเป็นคำตอบที่ถูกต้อง และให้กดอีกปุ่มหนึ่งถ้าเลขที่ปรากฏเป็นคำตอบผิด ผลของการทดสอบมีนัยสำคัญว่า สมองซีกซ้ายมีสมรรถภาพดีกว่าสมองซีกขวา คือสมองซีกซ้ายเลือกคำตอบที่ถูกต้องในการคำนวณทั้ง 4 อย่างในอัตราร้อยละ 90 ในขณะที่สมองซีกขวาเลือกคำตอบที่ถูกต้องในระดับสุ่ม (คือเท่ากับเดาตอบ) ผลนี้บอกเป็นนัยว่า การคำนวณเป็นงานเฉพาะของสมองซีกซ้าย
คนไข้ VP
คนไข้ที่เรียกว่า VP เป็นหญิงที่ผ่านการผ่าตัดแบบ callosotomy เป็นสองขั้นตอนเมื่ออายุ 27 ปี แม้ว่าจะมีรายงานว่า มีการตัด corpus callosum ออกโดยสิ้นเชิง แต่ภาพ MRI 	ที่ทำภายหลังกลับแสดงว่า ยังมีใยประสาทเชื่อมต่อเหลือที่ส่วน rostrum และ splenium ส่วน rostrum ที่เหลือเป็นอัตราประมาณร้อยละ 1.8 ของหน้ากว้างของ corpus callosum และส่วน splenium ที่เหลือเป็นอัตราประมาณร้อยละ 1 ของหน้ากว้าง ผลการทดสอบเกี่ยวกับสติปัญญาและความจำของ VP อยู่ในระดับปกติ
ส่วนการทดสอบอย่างที่สองเป็นการตรวจสอบว่า คุณลักษณะอะไรของศัพท์ที่เห็นจะมีการส่งผ่านไปยังซีกสมองทั้งสอง วิธีการทดสอบคล้ายกับการทดลองที่แล้ว คือ มีการฉายคู่ศัพท์ให้ดูทางด้านซ้ายและด้านขวาของกากบาทเป็นเวลา 150 มิลลิวินาที ศัพท์ที่แสดงมีอยู่ 4 ประเภท คือ ศัพท์ที่ดูและมีเสียงคล้าย ๆ กัน (เช่นคำว่า tire และ fire) ศัพท์ที่เหมือนว่าจะมีเสียงเหมือนกันแต่มีเสียงไม่เหมือนกัน (เช่นคำว่า cough อ่านว่า คัฟ และ dough อ่านว่า โด) ศัพท์ที่ดูว่ามีเสียงไม่คล้ายกันแต่มีเสียงคล้ายกัน (เช่นคำว่า bake อ่านว่า เบค และ ache อ่านว่า เอค) และศัพทที่ดูก็ไม่เหมือนออกเสียงก็ไม่เหมือน (เช่น keys และ fort) หลังจากฉายศัพท์ให้ดูแล้ว ก็ให้ VP ตอบว่าเหมือน หรือว่า ไม่เหมือน VP สามารถทำข้อทดสอบได้ถูกเหนือกว่าระดับสุ่ม คือสามารถแยกแยะความเหมือนและความแตกต่าง คือ ถ้าดูศัพท์ไม่มีเสียงพ้องกัน VP ก็จะบอกอย่างถูกต้องว่า ไม่พ้องกัน ไม่ว่า คู่ศัพท์นั้นดูเหมือนว่า จะมีเสียงพ้องกันหรือไม่ และถ้าคู่ศัพท์มีเสียงพ้องกัน VP มักจะกล่าวว่ามีเสียงพ้องกัน โดยเฉพาะอย่างยิ่งในกรณีที่ศัพท์ดูเหมือนว่า ควรจะมีเสียงพ้องกัน
ผลสรุปการทดลองก็คือว่า แม้ว่า จะไม่มีหลักฐานว่า สำหรับ VP มีการส่งข้อมูลเกี่ยวกับสี รูปร่าง และขนาดข้ามซีกสมอง แต่มีหลักฐานว่า มีการส่งข้อมูลศัพท์ข้ามซีกสมอง
สโมสรฟุตบอลวิกตอเรียเปิลเซ็ญ
สโมสรฟุตบอลวิกตอเรียเปิลเซ็ญ เป็นสโมสรฟุตบอลอาชีพเช็ก ตั้งอยู่ที่เมืองเปิลเซ็ญ ปัจจุบันลงเล่นในเช็กเฟิสต์ลีก ซึ่งเป็นลีกฟุตบอลสูงสุดของประเทศเช็กเกีย
หลังจากคว้ารองชนะเลิศ เชโกสโลวักคัพ ในฤดูกาล 1970–71 ทำให้คว้าสิทธิ์ไปแข่งขันยูฟ่าคัพวินเนอร์สคัพในฤดูกาลถัดไป เนื่องจากแชมป์เชโกสโลวักคัพอย่างสปาร์ตักตรานาวานั้น ได้แชมป์ลีกด้วย จึงได้ไปแข่งขันยูโรเปียนคัพ ทำให้สิทธิ์การเข้าร่วมแข่งขันวินเนอร์สคัพ มาตกที่รองแชมป์ฟุตบอลถ้วยอย่างวิกตอเรียเปิลเซ็ญแทน ในปี ค.ศ. 2010 พวกเขาได้สิทธิ์ไปแข่งขันยูฟ่ายูโรปาลีก หลังจากคว้าแชมป์เช็กคัพ ฤดูกาล 2009–10
สโมสรคว้าแชมป์ลีกของเช็กเป็นครั้งแรกในปี ค.ศ. 2011 และได้สิทธิ์เข้าร่วมแข่งขันยูฟ่าแชมเปียนส์ลีก ฤดูกาล 2011–12 รอบแบ่งกลุ่ม และได้ชัยชนะในนัดแรกของการแข่งขันแชมเปียนส์ลีกของสโมสร สโมสรเก็บได้ 5 คะแนน จบอันดับที่ 3 ของกลุ่ม จึงสลับไปแข่งขันรอบ 32 ทีมสุดท้ายของยูโรปาลีกฤดูกาลเดียวกัน ต่อมาในฤดูกาล 2012–13 พวกเขาคว้าแชมป์ลีกสมัยที่สอง
ในปี ค.ศ. 2013–14 สโมสรเข้าร่วมแข่งขันยูฟ่าแชมเปียนส์ลีก รอบแบ่งกลุ่ม และจบอันดับที่ 3 จึงย้ายไปแข่งขันยูโรปาลีก และไปไกลถึงรอบ 16 ทีมสุดท้าย ก่อนจะแพ้ตกรอบโดยลียง ต่อมาใน ค.ศ. 2022 สโมสรได้เข้าร่วมแข่งขันยูฟ่าแชมเปียนส์ลีก รอบแบ่งกลุ่มอีกครั้ง โดยพวกเขาถูกจับสลากอยู่ในกลุ่มเดียวกับไบเอิร์นมิวนิก, บาร์เซโลนา และอินเตอร์มิลาน
ในประเทศ
เช็กเฟิสต์ลีก:
เช็กคัพ:
เช็กซูเปอร์คัพ:
เช็กเนชันแนลฟุตบอลลีก:
เส้นเมริเดียนที่ 178 องศาตะวันตก
เส้นเมริเดียนที่ 178 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 178 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 2 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 178 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇷🇺 ! scope="row" style="background:#b0e0e6;" | ทะเลชุกชี ! scope="row" | 🇷🇺 ! scope="row" style="background:#b0e0e6;" | ทะเลเบริง ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇼🇫 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
อันตรกิริยาของสปินกับออร์บิท
ในการศึกษาฟิสิกส์ควอนตัม อันตรกิริยาของสปินกับออร์บิท (spin–orbit interaction, spin–orbit effect หรือ spin–orbit coupling) คืออันตรกิริยาระหว่างสปินของอนุภาคหนึ่งกับกับการเคลื่อนที่ของอนุภาคนั้น ตัวอย่างแรกที่สุดและเป็นตัวอย่างซึ่งเป็นที่รู้จักดีที่สุด คืออันตรกิริยาของสปินกับออร์บิทที่ทำให้เกิดการเคลื่อนตัวของระดับพลังงานอะตอมของอิเล็กตรอน อันเนื่องมาจากอันตรกิริยาทางแม่เหล็กไฟฟ้าระหว่างสปินของอิเล็กตรอนกับสนามแม่เหล็กที่เกิดจากการโคจรของอิเล็กตรอนรอบๆ นิวเคลียส การเคลื่อนตัวดังกล่าวนี้ตรวจจับได้จากการแยกแยะเส้นสเปกตรัม  อีกปรากฏการณ์หนึ่งที่คล้ายคลึงกัน เกิดจากความสัมพันธ์ระหว่างโมเมนตัมเชิงมุมกับแรงนิวเคลียร์ชนิดเข้ม ที่เกิดขึ้นจากการที่โปรตอนและนิวตรอนเคลื่อนที่อยู่ภายในนิวเคลียสอะตอม ทำให้เกิดการเคลื่อนตัวของระดับพลังงานของมันในชั้นพลังงาน  มีการศึกษาปรากฏการณ์สปิน-ออร์บิทของอิเล็กตรอนในสารกึ่งตัวนำและวัสดุอื่นอย่างกว้างขวางในสาขาวิชาสปินทรอนิกส์และนำไปสู่การประยุกต์ใช้ที่มีประโยชน์มากมาย
วิทยาลัยเกษตรและเทคโนโลยีบุรีรัมย์ สถาบันการอาชีวศึกษาเกษตรภาคตะวันออกเฉียงเหนือ
วิทยาลัยเกษตรและเทคโนโลยีบุรีรัมย์ (อังกฤษ : Buriram College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดบุรีรัมย์ โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติ
วิทยาลัยเกษตรและเทคโนโลยีบุรีรัมย์ แรกเริ่มก่อตั้งขึ้นเป็น "โรงเรียนประถมวิสามัญเกษตรกรรม จังหวัดบุรีรัมย์" เมื่อวันที่ 1 พฤศจิกายน พ.ศ. 2473 โดยใช้เงินสะสมศึกษาพลีและเงินช่วยการประถมศึกษา เปิดสอนระดับประถมวิสามัญเกษตรกรรม (ป.4-ป.5)
ต่อมาปี พ.ศ. 2481 ได้รับการเปลี่ยนชื่อใหม่เป็น "โรงเรียนเกษตรกรรมบุรีรัมย์" เปิดสอนระดับมัธยมศึกษาตอนต้น (แผนกเกษตรกรรม) และเปิดสอนระดับมัธยมศึกษาตอนปลาย (แผนกเกษตรกรรม) ในปี พ.ศ. 2494
พ.ศ. 2519 โรงเรียนฯ ได้รับการยกฐานะให้เป็น "วิทยาลัยเกษตรกรรมบุรีรัมย์" โดยเปิดสอนระดับประกาศนียบัตรวิชาชีพชั้นสูงแผนกเกษตรกรรม (ปวส.เกษตร) และจัดตั้งไร่ฝึกนักศึกษาเพื่อเป็นแหล่งฝึกงานของนักเรียนนักศึกษาด้วย
พ.ศ. 2528 วิทยาลัยฯ เปิดดำเนินการศูนย์สาธิตและขยายพันธุ์ไม้ผลที่บริเวณท้ายเขื่อนลำนางรอง อำเภอโนนดินแดง จังหวัดบุรีรัมย์ตามโครงการพัฒนาอันเนื่องมาจากพระราชดำริ (ปัจจุบันยกฐานเป็นวิทยาลัยเทคโนโลยีและการจัดการโนนดินแดง)
เปิดสอน
ปัจจุบันทำการเรียนการสอน ดังนี้
หลักสูตรประกาศนียบัตรวิชาชีพ
รับนักเรียนจบ ม.3 เรียนต่อ 3 ปี
==== หลักสูตรปริญญาตรี (ต่อเนื่อง) ====
เส้าหลิน สุดยอดพลังแห่งเพลงมวย
เส้าหลิน สุดยอดพลังแห่งเพลงมวย (หรือบางครั้งทับศัพท์เป็น "เส้าหลิน โชว์ดาวน์") เป็นการ์ตูนทีวีแอนิเมชันของประเทศสหรัฐอเมริกา สร้างโดย คริสตี้ ฮุ่ย มีเนื้อหาเกี่ยวกับ โอมิ เณรน้อยที่อยู่ในวัดเส้าหลิน พร้อมกับเพื่อนๆ อีก 3 คน ได้แก่ เรมุนโด้ จากบราซิล คิมิโกะ จากญี่ปุ่น และเคลย์ จากเท็กซัส ซึ่งถูกฝึกโดยอาจารย์ฟ่ง ได้เดินทางไปทั่วโลกเพื่อค้นหาและปกป้องวัตถุที่มีพลังมหาศาลชนิดหนึ่งที่เรียกว่าเชนกังวู ก่อนที่จะตกไปในมือของฝ่ายเฮ่ยหลิน ซึ่งนำโดยแม่มดวู่หยาในร่างวิญญาณ และลูกสมุน แจ๊ก สไปเซอร์ ออกอากาศครั้งแรกในสหรัฐอเมริกาทางวอร์เนอร์บราเธอร์ทีวีเน็ตเวิร์ก ตั้งแต่ พ.ศ. 2546-2549 และในประเทศไทยได้ออกอากาศทางช่องการ์ตูนเน็ตเวิร์คโดยทรูวิชั่นส์ และทางช่องทูนามิโดยซีทีเอช/พีเอสไอ
ประวัติ
เส้าหลิน สุดยอดพลังแห่งเพลงมวย ถูกสร้างขึ้นโดย คริสตี้ ฮุ่ย และผู้ร่วมสร้าง แซนเดอร์ ชวารตซ์ โดยมีผู้จัดการคือ อีริค แรดอมสกี และผู้ควบคุม บิล มอตซ์ และบ็อบ รอธ ได้รับการพัฒนาโดยวอร์เนอร์บราเธอร์แอนิเมชัน การ์ตูนตอนแรกใช้เวลาพัฒนามามากกว่า 3 ปี เพื่อให้เป็นไปตามแบบแผนที่วางไว้ ก่อนจะออกฉายครั้งแรกเมื่อวันที่ 1 พฤศจิกายน พ.ศ. 2546
คริสตี้ ฮุ่ยได้สร้างเนื้อหาของการ์ตูนเรื่องนี้เกี่ยวกับการผสมผสานของวัฒนธรรมตะวันออกและตะวันตก ซึ่งในเรื่องมีเนื้อหาเกี่ยวกับศิลปะการต่อสู้และปรัชญาตะวันออก แต่ประกอบด้วยตัวละครตะวันตก
เนื้อเรื่องย่อ
เมื่อพันห้าร้อยปีก่อน ปีศาจได้ครอบครองโลก อาจารย์ดาฉี พระเส้าหลินรูปแรก ได้ต่อสู้กับปีศาจโดยใช้วัตถุที่มีพลังมหาศาลที่เรียกว่าเชนกังวู และได้ผนึกวู่หยาแห่งฝ่ายเฮ่ยหลินไว้ในกล่องปริศนาและซ่อนเชนกังวูไว้ตามที่ต่างๆทั่วโลก ต่อมากล่องนี้ได้ไปอยู่กับแจ๊ก สไปเซอร์ และเขาก็ได้เปิดกล่องนั้นออก ทำให้วู่หยาสามารถออกมาจากกล่องปริศนาได้ แต่อยู่ในร่างวิญญาณ สมดุลของฝ่ายเส้าหลินและเฮ่ยหลินถูกทำลาย เชนกังวูที่ซ่อนอยู่จึงค่อยๆปรากฏตัวขึ้นทีละชิ้น วู่หยาได้ชักชวนให้แจ๊ก สไปเซอร์ตามหาเชนกังวูเพื่อจะได้มีอำนาจที่จะครองโลก เมื่อทางวัดเส้าหลินทราบเรื่องจึงให้มังกรเส้าหลินที่มาฝึกวิชาที่วัดเส้าหลินซึ่งประกอบด้วย โอมิ มังกรแห่งธาตุน้ำ คิมิโกะ มังกรแห่งธาตุไฟ เรมุนโด้ มังกรแห่งธาตุลม และ เคลย์ มังกรแห่งธาตุดิน รีบตามหาเชนกังวูก่อนที่จะตกไปเป็นของแจ๊ก สไปเซอร์และวู่หยา มังกรเส้าหลินทั้งสี่ต้องรับหน้าที่ค้นหาและปกป้องเชนกังวูเพื่อไม่ให้ฝ่ายเฮ่ยหลินได้ครอบครองโลกอีกครั้ง
ตำนานมังกรเส้าหลิน
เป็นเรื่องราวของสมาชิกนักสู้คนใหม่แห่งเส้าหลินผู้เข้ามาร่วมทีมและช่วยเหลือเหล่ามังกรให้ต่อสู้กับฝ่ายอธรรม โดยในซีรีส์นี้โอมิ เรมุนโด้ คิมิโกะ เคลย์ ได้เลื่อนขั้นเป็นนักรบโชคู และได้ทำการคัดเลือกหาสมาชิกใหม่ 1 คนมาเป็นมังกรเส้าหลินฝึกหัด ซึ่งคือปิ้งป่อง โดยฝ่ายเส้าหลินต้องต่อสู้กับฝ่ายเฮ่ยหลินที่มีเชสยังเป็นผู้นำ แถมเชสยังยังได้ได้ชาโดว์มาเป็นลูกน้อง ส่วนแจ๊ก สไปเซอร์กับวู่หยา(ในร่างวิญญาณที่ถูกแจ๊กปล่อยออกมาจากสปริง) ที่มักจะชอบต่อสู้กับพวกเส้าหลินในเส้าหลินท้าประลอง ก็ได้ก่อตั้งกลุ่มเหล่าร้ายที่ประกอบด้วย แค้ทแนปเป้ ทับบิมูระ (รวมสุนัขพันธุ์ชิวาวาพูดได้) และ ไซคลอปส์ โดยมีแจ๊ก สไปเซอร์เป็นประธาน เพื่อการครองโลก
รายชื่อตอน
เส้าหลิน สุดยอดพลังแห่งเพลงมวย มีทั้งหมด 52 ตอน โดยแบ่งออกเป็น 3 ฤดูกาล ได้แก่
รายชื่อตอนตำนานมังกรเส้าหลิน
(*) ไม่ใช่เชนกังวูที่ปรากฏ หมายเหตุ: เชนกังวูสัญลักษณ์แม้จะถูกแย่งเพราะแพ้เส้าหลินท้าประลอง แต่ตอนต่อไปเชนกังวูสัญลักษณ์ก็จะกลับไปสู่เจ้าของสัญลักษณ์
ธาตุ
ธาตุในเส้าหลิน สุดยอดพลังแห่งเพลงมวย และ ตำนานมังกรเส้าหลิน ประกอบด้วย 5 ธาตุ คือ ดิน น้ำ ลม ไฟ ไม้
เชนกังวู
เชนกังวู เป็นวัตถุวิเศษอย่างหนึ่งซึ่งมีพลังที่ไม่อาจคาดเดาได้ ผู้ใช้สามารถใช้พลังนั้นโดยเอ่ยชื่อของเชนกังวูชิ้นนั้น หลังจากที่อาจารย์ดาฉีได้ขังวู่หยาไว้ในกล่องปริศนาแล้ว เขาและโดโจได้ซ่อนเชนกังวูไว้ตามที่ต่างๆทั่วโลก ต่อมาเมื่อวู่หยาถูกปลดปล่อยออกจากกล่อง ทำให้สมดุลของฝ่ายเส้าหลินและเฮ่ยหลินถูกทำลาย เชนกังวูที่ถูกซ่อนอยู่จะค่อยๆเผยตัวทีละชิ้น เมื่อเชนกังวูแต่ละชิ้นปรากฏ วู่หยาและโดโจจะสามารถรับรู้ได้ วู่หยาจะรู้ว่าเป็นเชนกังวูชิ้นใด แต่โดโจไม่รู้ ต้องใช้คัมภีร์เชนกังวูเพื่อค้นหา ยังไม่มีใครทราบว่ามีเชนกังวูอยู่ทั้งหมดกี่ชิ้น แต่ครั้งหนึ่งวู่หยาเคยบอกว่ามีเชนกังวูมากกว่าร้อยชิ้นที่ถูกซ่อนอยู่
กำเนิดเชนกังวู
จากภาคตำนานมังกรเส้าหลิน นักรบมังกรเส้าหลินทุกคนต้อง(สละพลัง)สร้างเชนกังวูของตนขึ้นมาเพื่อมอบให้นักรบรุ่นต่อไป(ยกเว้นเชสยังที่ไม่ต้องสละพลัง) ซึ่งเชนกังวูในปัจจุบัน มีพลังสูงขึ้นเรื่อยๆเพราะนักรบที่ใช้เชนกังวูมาก่อนได้ใส่พลังของตนด้วย
การประลองเส้าหลิน
การประลองเส้าหลิน เกิดจากการที่คนมากกว่าหนึ่งคนจับเชนกังวูพร้อมกัน เชนกังวูจะเรืองแสง และแต่ละฝ่ายมีสิทธิ์ในการขอท้าประลองเส้าหลินในรูปแบบใดก็ได้ และแต่ละฝ่ายจะเดิมพันเชนกังวูที่มีอยู่เพื่อใช้ในการประลอง เมื่อทั้งสองฝ่ายตกลงแล้วพูดว่า "เส้าหลินท้าประลอง" พื้นที่ในบริเวณนั้นจะถูกเปลี่ยนเป็นเวทีสำหรับการแข่งขัน และการแข่งขันจะเริ่มขึ้นเมื่อทั้งสองฝ่ายพูดว่า "กองยีทามเผ่ย" (ในภาษาจีน หมายความว่า เข้าที่ - ระวัง - ไป) การประลองจะสิ้นสุดลงเมื่อมีฝ่ายใดฝ่ายหนึ่งชนะ และจะได้เชนกังวูทั้งหมดไป หลังจากการประลอง พื้นที่ในบริเวณนั้นจะกลับเข้าสู่สภาพเดิม โดยทั่วไปการประลองเส้าหลินมักจะเป็นการประลองระหว่างคนสองคนโดยใช้เชนกังวูคนละหนึ่งชิ้น ยกเว้นในยการประลองแบบพิเศษ ได้แก่
อาวุธวูได
อาวุธวูได เป็นวัตถุมหัศจรรย์ที่มีลักษณะคล้ายเชนกังวู ปรากฏขึ้นในตอน ขุมทรัพย์จอมกระบี่ตาบอด มีลักษณะคล้ายเชนกังวู ใช้เป็นอาวุธประจำตัวของนักรบวูไดตามธาตุต่างๆ ดังนี้
ดีวีดี
มีการผลิตดีวีดีเส้าหลิน สุดยอดพลังแห่งเพลงมวยในฤดูกาลที่ 1 โดยใน 1 ชุดจะมี 2 แผ่นต่อเนื่องกัน ดีวีดีชุดนี้ผลิตออกมาแบบโซนหนึ่งและไม่มีการจัดจำหน่ายอย่างเป็นทางการในประเทศไทย วางจำหน่ายในวันที่ 8 มิถุนายน ค.ศ. 2006
วิดีโอเกม
บริษัทโคนามิ ได้ผลิตวิดีโอเกมเส้าหลิน สุดยอดพลังแห่งเพลงมวย สำหรับเครื่องเอกซ์บ็อกซ์, นินเทนโด ดีเอส, เพลย์สเตชัน พอร์เทเบิล และ เพลย์สเตชัน 2 โดยได้วางจำหน่ายในสหรัฐอเมริกา เมื่อวันที่ 10 พฤศจิกายน พ.ศ. 2549
ในเกมประกอบด้วยตัวละคร 6 ตัว ได้แก่ โอมิ, เรมุนโด้, คิมิโกะ, เคลย์, แจ๊ก สไปเซอร์ และเชสยัง ผู้เล่นสามารถเลือกว่าจะเป็นนักรบเส้าหลินคนใดก็ได้ โดยมีภารกิจคือเก็บเชนกังวูเพื่อเพิ่มพลังชิให้กับผู้เล่น อาจารย์ฟ่งจะปรากฏตัวในบางส่วนของเกมเพื่อให้คำแนะนำต่างๆ
การ์ดสะสม
บริษัทวิซาร์ดออฟเดอะโคสท์ ได้ผลิตการ์ดสะสมเส้าหลิน สุดยอดพลังแห่งเพลงมวยขึ้นในเดือนตุลาคม พ.ศ. 2548 โดยมีรูปแบบเป็นการ์ดสะสมที่ใช้แข่งขันระหว่างผู้เล่นสองคน
การ์ดสะสมจะแบ่งออกเป็น 4 ประเภท ได้แก่ นักรบ เชนกังวู ผู้เชี่ยวชาญ และปีศาจ ในการ์ดแต่ละใบจะมีตัวเลขแสดงความสามารถและพลังกำกับไว้ การ์ดชุดแรกที่ออกจำหน่ายมีทั้งหมด 135 แบบที่แตกต่างกัน และมี 27 แบบที่เป็นการ์ดพิเศษ
กองพลทหารภูเขาอาสาที่ 7 แห่งเอ็สเอ็ส "พรินทซ์อ็อยเกน"
กองพลทหารภูเขาอาสาที่ 7 แห่งเอ็สเอ็ส "พรินทซ์อ็อยเกน" (7. SS-Freiwilligen-Gebirgs-Division „Prinz Eugen“) เป็นกองพลทหารราบภูเขาเยอรมันของหน่วยวัฟเฟิน-เอ็สเอ็ส กองกำลังปีกติดอาวุธของพรรคนาซีเยอรมันที่ได้ทำหน้าที่เทียบเท่า แต่ไม่เคยเป็นส่วนหนึ่งของกองทัพเวร์มัคท์อย่างเป็นทางการในช่วงสงครามโลกครั้งที่สองในยูโกสลาเวีย ก่อตั้งขึ้นในปี ค.ศ. 1941 จาก Volksdeutsche (ชนชาติเยอรมัน) กลุ่มทหารอาสาสมัครและทหารเกณฑ์จาก Banat, รัฐเอกราชโครเอเชีย (NDH), ฮังการีและโรมาเนีย ได้ต่อสู้ในการทัพปราบปรามการก่อกบฏซึ่งได้ต่อกรกับกลุ่มคอมมิวนิสต์ภายใต้การนำของพลพรรคยูโกสลาเวีย กองกำลังต่อต้านในเขตยึดครองเซอร์เบีย, NDH และมอนเตเนโกร การได้ให้สมญานามว่า พรินทซ์อ็อยเกน มาจากพระนามของเจ้าชายเออแฌนแห่งซาวอย ผู้นำทางทหารที่โดดเด่นของราชวงศ์ฮาพส์บวร์ค ผู้ปลดปล่อย Banat และกรุงเบลเกรดจากจักรวรรดิออตโตมันในสงครามออสเตรีย-ตุรกีในปี ค.ศ. 1716-18 มันเป็นชื่อแต่เดิมว่า SS-Freiwilligen-Division Prinz Eugen (กองพลทหารภูเขาอาสาเอ็สเอ็สที่ 7 พรินทซ์อ็อยเกน)
อำเภอทุ่งศรีอุดม
ทุ่งศรีอุดม เป็นอำเภอหนึ่งของจังหวัดอุบลราชธานี
ประวัติ
อำเภอทุ่งศรีอุดมเดิมเป็นท้องที่การปกครองของอำเภอเดชอุดม ต่อมาเมื่อมีความเจริญทางเศรษฐกิจสังคมมากขึ้น จึงได้แยกตำบลทุ่งเทิง ตำบลหนองอ้ม ตำบลนาเกษม ตำบลกุดเรือ และตำบลโคกชำแระออกมาจัดตั้งเป็น กิ่งอำเภอทุ่งศรีอุดม เมื่อวันที่ 1 เมษายน พ.ศ. 2535 และในวันที่ 30 กันยายน ปีเดียวกัน ทางราชการได้แยกท้องที่บางส่วนของตำบลทุ่งเทิงมาจัดตั้งเป็นตำบลใหม่คือตำบลนาห่อม แต่ในวันที่ 1 มิถุนายนของปีถัดมา ตำบลทุ่งเทิงก็ถูกโอนกลับไปขึ้นกับอำเภอเดชอุดม เนื่องจากราษฎรในพื้นที่เดินทางไปติดต่อราชการได้สะดวกกว่ามาที่กิ่งอำเภอ
กิ่งอำเภอทุ่งศรีอุดมได้รับการยกฐานะเป็น อำเภอทุ่งศรีอุดม เมื่อวันที่ 10 ตุลาคม พ.ศ. 2540 โดยแบ่งพื้นที่ปกครองออกเป็น 5 ตำบล ประกอบด้วยตำบลหนองอ้ม ตำบลนาเกษม ตำบลกุดเรือ ตำบลโคกชำแระ และตำบลนาห่อม
คำว่า "ทุ่งศรีอุดม" หมายถึง พื้นที่ราบโล่ง อุดมสมบูรณ์ และมีความเจริญรุ่งเรืองอย่างยิ่ง"
สถานที่ท่องเที่ยว
ปราสาทบ้านเบญจ์ ตั้งอยู่ที่บ้านเบญจ์ หมู่ที่ 4 ตำบลหนองอ้ม ปราสาทบ้านเบญจ์ เป็นศาสนสถานขอมขนาดย่อมประกอบด้วยปรางค์อิฐ 3 หลังตั้งอยู่บนฐาน ศิลาแลง ที่สร้างแยกกัน กรมศิลปากรได้ทำการขุดแต่งในปี พ.ศ. 2533 ได้พบทับหลังรูปเทพนพเคราะห์ หรือเทวดาประจำทิศทั้ง 9 องค์ และรูปพระอินทร์ทรงช้างเอราวัณจากลักษณะแผนผังทางสถาปัตยกรรมและภาพสลักบนทับหลังที่พบอาจกำหนดอายุปราสาทหลังนี้ได้ประมาณ ปลายพุทธศตวรรษที่ 15 ถึงต้นพุทธศตวรรษที่ 16 เวลาเปิดทำการ: 08.30 - 16.30
ที่ตั้งและอาณาเขต
อำเภอทุ่งศรีอุดมตั้งอยู่ทางทิศตะวันตกเฉียงใต้ มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอทุ่งศรีอุดมแบ่งเขตการปกครองย่อยออกเป็น 5 ตำบล 52 หมู่บ้าน ได้แก่
การปกครองส่วนท้องถิ่น
ท้องที่อำเภอทุ่งศรีอุดมประกอบด้วยองค์กรปกครองส่วนท้องถิ่น 5 แห่ง ได้แก่
ทางหลวงแผ่นดินหมายเลข 417
ทางหลวงแผ่นดินหมายเลข 417 สายท่าอากาศยานสุราษฎร์ธานี–ค้อล่าง เป็นทางหลวงแผ่นดินในจังหวัดสุราษฎร์ธานี มีเส้นทางตั้งแต่แยกทางหลวงแผ่นดินหมายเลข 41 อำเภอพุนพิน สิ้นสุดบนทางหลวงแผ่นดินหมายเลข 420 ที่แยกค้อล่าง อำเภอเมืองสุราษฎร์ธานี เป็นถนน 4 ช่องจราจร รวมขาไปและขากลับตลอดสาย รวมระยะทางประมาณ 11 กิโลเมตร
วัดยางงาม (จังหวัดพัทลุง)
วัดยางงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำปำ อำเภอเมืองพัทลุง จังหวัดพัทลุง มีที่ดินตั้งวัดเนื้อที่ 8 ไร่ 2 งาน 26 ตารางวา
ตามประวัติกล่าวว่าผู้สร้างวัดนี้คือ จอมแพ่งและจอมจ่า แต่ไม่ได้ระบุศักราชไว้ อย่างไรก็ตาม ทำเนียบวัดในจังหวัดพัทลุง ได้ระบุว่าวัดนี้สร้าง เมื่อ พ.ศ. 2348 ผู้สร้าง คือพ่อจอมเสนี การสร้างวัดยางงามได้อาศัยนักโทษที่คุมขังอยู่ในคุกเมืองพัทลุงมาช่วยกันสร้าง จึงน่าจะสันนิษฐานได้ว่าจอมแพ่งและจอมจ่าอาจเป็นผู้คุมนักโทษหรือพัสดีเรือนจำก็ได้ วัดรับพระราชทานวิสุงคามสีมาประมาณ พ.ศ. 2412 กรมศิลปากรได้ประกาศขึ้นทะเบียนเป็นโบราณสถานและประกาศเขตโบราณสถาน มีพื้นที่ประมาณ 2 ไร่ เมื่อ พ.ศ. 2528
ภายในอุโบสถประดิษฐานพระพุทธรูปทรงเครื่องปางมารวิชัย ลักษณะพระพักตร์พระพุทธรูปเป็นเช่นเดียวกับพระพักตร์พระนารายณ์จำหลักที่หน้าบัน สันนิษฐานว่าเป็นฝีมือช่างคนเดียวกัน ด้านหน้าพระประธานประทับยืนปางห้ามญาติ 2 องค์และพระพุทธรูปหินอ่อนปางมารวิชัยประทับนั่งขัดสมาธิเพชรศิลปะพม่า มีจารึกเขียนว่าหนูซังผู้สร้างศก 127 (พ.ศ. 2451) ขนาดสูง 71 เซนติเมตร หน้าตักกว้าง 50.50 เซนติเมตร
ยางติดโลหะ
ยางติดโลหะ หรือ ยางที่เชื่อมติดกับโลหะนั้นเป็นการเพิ่มความสามารถในการใช้งานของยางให้หลากหลายยิ่งขึ้น โดยวิธีในการทำให้ยางติดกับโลหะในขั้นแรกต้องทำให้ผิวโลหะสะอาดหมดจดไม่มีสิ่งสกปรก สนิม หรือคราบไขมันติดอยู่ ทำได้โดยการพ่นด้วยผงขัดหรือ ล้างด้วยกรดหรือด่าง หรือสารละลายฟอสเฟต โดยเลือกให้เหมาะกับชนิดของโลหะ หลังจากนั้นเคลือบผิวด้วยสารเคลือบในทันที ซึ่งเคลือบได้ 2 ระบบคือ เคลือบชั้นเดียวโดยใช้สารตัวเชื่อมตัวเดียวคือสารเคลือบชั้นต้น และการเคลือบ 2 ชั้น ซึ่งเพิ่มตัวสารเคลือบปกคลุมอีกชั้น
กรมบัญชีกลาง
กรมบัญชีกลาง (The Comptroller General's Department) เป็นกรมในสังกัดกระทรวงการคลัง รัฐบาลไทย มีภารกิจเกี่ยวกับการควบคุมดูแลการใช้จ่ายเงินของแผ่นดิน และของหน่วยงานภาครัฐให้เป็นไปโดยถูกต้อง มีวินัย คุ้มค่า โปร่งใส และสามารถตรวจสอบได้ โดยการวางกรอบหลักเกณฑ์กลางให้หน่วยงานภาครัฐถือปฏิบัติ การให้บริการคำแนะนำปรึกษาด้านการเงินการคลัง การบัญชี การตรวจสอบภายใน การบริหารเงินนอกงบประมาณ และการพัสดุภาครัฐ การดำเนินการเกี่ยวกับการบริหารเงินคงคลังให้มีใช้จ่ายอย่างเพียงพอ และการเสนอข้อมูลในเชิงนโยบายการคลังแก่ฝ่ายบริหาร โดยประสานงานกับหน่วยงานที่เกี่ยวข้องเพื่อให้เกิดเสถียรภาพทางการคลัง รวมทั้งดำเนินการเกี่ยวกับการประเมินผลการคลังภาครัฐ การกำกับดูแลนโยบายและมาตรฐานค่าตอบแทน สวัสดิการ และสิทธิประโยชน์ของบุคลากรภาครัฐ
กรมบัญชีกลาง มีภารกิจหลัก 4 ภารกิจ ดังนี้ 1) ควบคุมการเบิกจ่ายเงินแผ่นดิน 2) ควบคุมการใช้จ่ายเงินของส่วนราชการ 3) ควบคุมงบบุคลากรภาครัฐ และ 4) สนับสนุนนโยบายของกระทรวงการคลังและรัฐบาล
ประวัติและความเป็นมา
เมื่อวันที่ 7 ตุลาคม ร.ศ.109 (พ.ศ. 2433) ได้มีการตราพระราชบัญญัติพระธรรมนูญหน้าที่ราชการ กระทรวงพระคลังมหาสมบัติ กำหนดให้กระทรวงพระคลังมหาสมบัติ มีหน้าที่จ่ายรักษาเงินแผ่นดิน ทั้งสรรพราชสมบัติพัสดุทั้งปวง กับถือบัญชีพระราชทรัพย์ รับผิดชอบสำหรับแผ่นดินทั้งสิ้น และเก็บภาษีอากรเงินขึ้นแผ่นดิน โดยแบ่งงานออกเป็น 13 กรม เพื่อให้เป็นระบบระเบียบตามแบบสากล และแบ่งกรมตามภารกิจ งานที่แตกต่างกันออกไป อย่างชัดเจน ประกอบด้วย "กรมเจ้ากระทรวง" 5 กรม ได้แก่ กรมพระคลังกลาง กรมสารบัญชี กรมตรวจ กรมเก็บ และกรมพระคลังข้างที่ "กรมขึ้น" 8 กรม แบ่งเป็น กรมเจ้าจำนวนเก็บภาษีอากร 5 กรม ได้แก่ กรมส่วย กรมสรรพากร กรมสรรพภาษี กรมที่ดิน และกรมศุลกากร และกรมทำการแผ่นดิน 3 กรม ได้แก่ กรมกระสาปนสิทธิการ กรมงานพิมพ์บัตร และกรมราชพัสดุ